Fiat 500e (2020)

Fiat 500e on Fiatin vuodesta 2020 lähtien valmistama A-segmentin sähköautomalli, joka korvasi vuonna 2007 esitellyn Fiat 500 -mallin. Polttomoottorikäyttöinen edeltäjä jää vielä mallistoon uuden rinnalle.

Vuoden 2021 Euro NCAP -kolaritestistä 500e sai tulokseksi neljä tähteä viidestä.

Edeltäjään verrattuna auto kasvoi 60 millimetriä kokonaispituudeltaan, 20 millimetriä akseliväliltään ja 60 millimetriä leveydeltään. Auto on saatavana yhteensä kolmena eri korimallina. Kolmeovinen hatchback on kovakattoisen lisäksi valittavana myös kangaskattoisena versiona. Lisäksi on 3+1-ovinen versio, jossa on takana matkustajan puolella pieni kaappariovi.

Voimalinjoja on saatavana kahta erilaista. Perusmallissa on 23,7 kilowattitunnin akku ja 95 hevosvoiman tehoinen sähkömoottori. Suurin toimintamatka on 185 kilometriä. Kalliimmissa varustetasoissa on 42 kilowattitunnin akusta ja 118 hevosvoiman tehoisesta sähkömoottorista muodostuva voimalinja, jonka suurin toimintamatka on 320 kilometriä.

Lähteet

Aiheesta muualla 

500e (2020)
Sähköautot
A-segmentin autot
2020-luvun autot